Espert fil-Qorti f'Minneapolis qal li l-eks uffiċjal tal-Pulizija Derek Chauvin uża wisq forza biex iżomm lil George Floyd mal-art. Hekk kif kompla' jinstema' l-każ, li qanqal interess nazzjonali, is-Surġent Jody Stiger li hu espert fl-użu tal-forza fil-Pulizija, qal li dak li jidher qed jagħmel Chauvin fil-filmat kien evidentament se jwassal għal mewt. Chauvin qed jerġa' jiċħad l-akkużi miġjubda kontrih, u fi ftit jiem, id-difiża fil-każ mistennija tippreżenti l-argument tagħha. Hu mifhum li s-smigħ tal-każ kapaċi jdum mal-erba' ġimgħat.